《题钱公辅众乐亭 其一》
宋代·邵必

海边民物鲜欢娱，太守经营与众俱。园圃新阴多杞柳，池塘生意足鱼蒲。

长空不碍高飞鹄，浅水兼容短胫凫。此乐有谁知我趣，归来红旆日西晡。

作者简介：润州丹阳人，字不疑。仁宗宝元元年进士。为上元主簿。国子监立石经，以善篆隶，召充直讲。历知高邮军、淮南提点刑狱，京西转运使，居官严厉。入修起居注，知制诰，知谏院。累迁龙图阁学士，知成都，道卒，年六十四。